BCH บวกเกือบ 3% ทุบสถิติ “ออลไทม์ไฮ” โบรกฯ ชูหุ้น Defensive รับมือตลาดผันผวน
BCH บวกเกือบ 3% ทุบสถิติ "ออลไทม์ไฮ" โบรกฯ ชูหุ้น Defensive รับมือตลาดผันผวน ล่าสุด ณ เวลา 11.51 น. อยู่ที่ 19.50 บาท บวก 0.50 บาท หรือ 2.63% สูงสุดที่ 19.50 บาท ต่ำสุดที่ 18.90 ด้วยมูลค่าซื้อขาย 141.67 ล้านบาท
7 ก.ย. 2561

ผู้สื่อข่าวรายงานว่า ราคาหุ้น บริษัท บางกอก เชน ฮอสปิทอล จำกัด (มหาชน) หรือ BCH ล่าสุด ณ เวลา 11.51 น. อยู่ที่ 19.50 บาท บวก 0.50 บาท หรือ 2.63% สูงสุดที่ 19.50 บาท ต่ำสุดที่ 18.90 ด้วยมูลค่าซื้อขาย 141.67 ล้านบาท ขณะที่ดัชนีตลาดหุ้นไทยโดยรวมลบ 0.09%

ทั้งนี้ ราคาหุ้น BCH ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 10 พ.ย.2547 โดยมีราคา IPO อยู่ที่ 3.80 บาท
ด้าน บล.กรุงศรี ระบุในบทวิเคราะห์ แนะนำ “Selective Buy”  กลุ่ม Defensive Stock ในภาวะตลาดผันผวน เช่น กลุ่มโรงพยาบาล (BDMS, BCH, CHG)
ส่วน บล.อาร์เอชบี ระบุในบทวิเคราะห์ว่า กลุ่มโรงพยาบาล BDMS, BCH, CHG, RJH เป็นกลุ่มที่น่าซื้อสะสมถ้าราคาอ่อนตัวลงในช่วงนี้ เนื่องจากธุรกิจเข้าสู่ช่วงฤดูกาล และอากาศที่เปลี่ยนแปลงบ่อย